Magyar lett az "Év internetes vállalkozója" | 24.hu
preziárvai péter
Magyar lett az “Év internetes vállalkozója”
2014. 11. 05. 18:12
Árvai Péter, a Prezi társalapítója és vezérigazgatója nyerte el a díjat, amelyet még soha nem kapott meg magyar cég vagy vállalkozó - közölte a cég szerdán az MTI-vel.
Rangos díjat nyert a Prezi
Az Európai Bizottság a Hub Instituttal közösen, a világ legnagyobb internetes konferenciáján, a dublini WebSummiton jelentette be a döntést szerdán. Az Europioneers díjért 27 országból összesen 1200 vállalkozás indult. Az első körös jelölés után egy 8 tagú zsűri választotta ki azt a 12 céget és vállalkozót, amely bejutott a döntőbe. A végső győztesről internetes szavazás döntött. Magyar cég vagy vállalkozó még soha sem kapta meg a díjat és az idei döntőben is a Prezi volt az egyetlen magyar cég – olvasható a közleményben.
“Nagyon örülök ennek az díjnak, amiért nemcsak én, hanem a két alapítótársam, Halácsy Péter és Somlai-Fischer Ádám, illetve a Prezi-dolgozók közösen dolgoztak meg. A díjak azért is fontosak, mert ezzel egyrészt Magyarország jó hírét visszük a világban, másrészt pedig ezen keresztül sokakhoz eljut az üzenetünk, hogy fontos elkezdeni vállalkozni, fontos hinni magunkban” – mondta a közlemény szerint Árvai Péter.
Az Európai Bizottság a Deloitte tanácsadó céggel és a Hub Instituttal közösen alapította az Europioneers díjat, hogy ezzel ismerjék el és díjazzák az Európából indult és Európában működő innovatív cégeket. A versenyen olyan cégek indulhattak, amelyek valamilyen új digitális megoldással vagy szolgáltatással innovatív dolgot hoztak létre.
A Prezi idén júniusban a ‘Best Founders/Co-founders’, azaz a legjobb (társ)alapító kategóriában nyerte meg a Európa legrangosabb startup díját, a The Europas Awardsot. Akkor a zsűri azzal indokolta döntését, hogy a magyar cég sikere egész Európában példaértékű.
A Prezit 2009-ben alapította Árvai Péter, Halácsy Péter és Somlai-Fischer Ádám. Az általuk kidolgozott prezentációs szoftver különlegessége, hogy a hagyományos, slide-okon alapuló előadásforma helyett térben meséli el a történeteket. 2009-ben megnyitották a cég második irodáját San Franciscóban. Ma több mint 45 millió ember használja a Prezit, a világ 190 országában. A Prezi a magyar mellett angolul, németül, franciául, spanyolul, portugálul, japánul és koreaiul is elérhető.
TESZTELJEN ÉS NYERJEN!
Címkék: preziárvai péter
19:09 Végre már nem csak a férfiaké a világűr
13:08 VV Gigi a kislányának sem ad húst
06:44 VV Lóri börtönbe került
13:35 Büntetőeljárásban vizsgálják a győri munkásszállón megölt férfi ügyét
Az amerikai óriáscégek sem átláthatóak